|  |
| --- |
| Folketingets Færøudvalg |

|  |
| --- |
| **Sagsnr.**  2015 - 9722  **Doknr.**  298816  **Dato**  19-01-2016 |

Folketingets Færøudvalg har d. 8.12.2015 stillet følgende spørgsmål nr. 2 (alm. del) til social- og indenrigsministeren, som hermed besvares endeligt. Spørgsmålet er stillet efter ønske fra Sjúrður Skaale (JF).

# Spørgsmål nr. 2:

"I øjeblikket behandler det færøske Lagting “Anordning om delvis ikrafttræden for Færøerne af lov om ægteskabs indgåelse og opløsning, lov om ægteskabets retsvirkninger og retsplejeloven og om ophævelse af lov om registreret partnerskab”. Såfremt forslaget bliver vedtaget i Lagtinget, er det op til den danske minister at sætte loven i kraft. Vil ministeren redegøre for, hvorvidt han er indstillet på at sætte loven i kraft, hvis den bliver vedtaget af Lagtinget?"

# Svar:

Hvis Lagtinget vedtager beslutningsforslagene om ikraftsættelse af lovgivningen om ægteskab mellem to personer af samme køn, vil regeringen naturligvis imødekomme ønsket om at ændre ægteskabslovgivningen, så det bliver muligt for to personer af samme køn at indgå ægteskab på Færøerne.

Det vil dog i givet fald være nødvendigt at foretage lovtekniske ændringer m.v. af det forslag til lovgivning, som beslutningsforslagene indeholder, ligesom der forudsættes gennemført en sædvanlig høringsproces.

Det bemærkes i den forbindelse, at ikraftsættelse for Færøerne af lovgivningen om ægteskab mellem to personer af samme køn forudsætter en ændring af retsplejeloven for Færøerne.

Med venlig hilsen

Karen Ellemann